b'\n_START_ARTICLE_\n\xc4\x8cisti vrelec ljubezni\n_START_PARAGRAPH_\n\xc4\x8cisti vrelec ljubezni (COBISS) je drama Sa\xc5\xa1e Pav\xc4\x8dek, iz\xc5\xa1la je v gledali\xc5\xa1kem listu Slovenskega narodnega gledali\xc5\xa1\xc4\x8da Drama leta 2003.\n_START_SECTION_\nVsebina\n_START_PARAGRAPH_\nAnamarija, igralka srednjih let in njena najve\xc4\x8dja ljubezen je igranje. Bolj kot smrti se boji tega, da bi jo publika zavrnila. Izve, da ima prizadetega polbrata Marina in ga vzame k sebi, da bi prepre\xc4\x8dila njegov odhod v\xc2\xa0\xc2\xbbbolnico za munjene\xc2\xab. Ker nima svojih otrok, ji izku\xc5\xa1nja materinstva manjka tako v osebnostnem razvoju kot v umetni\xc5\xa1ki karieri, saj se ne zna v\xc5\xbeiveti v vlogo matere. Ob Marinu tako do\xc5\xbeivi neke vrste materinsko ljubezen, on postane njena inspiracija in kon\xc4\x8dno ni ve\xc4\x8d samo igralka. Njen mo\xc5\xbe Peter, slikar in profesor, je vse od svoje travmati\xc4\x8dne izku\xc5\xa1nje v otro\xc5\xa1tvu brez fantazije, \xc5\xbeelja in \xc4\x8dustev, nesposoben ljubezni do bli\xc5\xbenjega. Je sarkasti\xc4\x8den, \xc5\xbeeljan slave za vsako ceno, svojo nezmo\xc5\xbenost pa utaplja v alkoholu. Njun zakon je nenehen boj za superioren polo\xc5\xbeaj in premo\xc4\x8d nad partnerjem._NEWLINE_Ker sta oba z mo\xc5\xbeem veliko odsotna, Anamarija najame mo\xc5\xbeevo \xc5\xa1tudentko Ido, da bo pazila na otroka, saj je izobra\xc5\xbeena defektologinja. Ida se izka\xc5\xbee za prera\xc4\x8dunljivo in plehko koketo. Kmalu se s Petrom spustita v \xc4\x8dutno razmerje, saj sta na neki na\xc4\x8din sorodni du\xc5\xa1i, oba sta prera\xc4\x8dunljiva in pragmati\xc4\x8dna. Ker kmalu ugotovita, da je Marino ve\xc4\x8d kot idiot, da je slikarski genij, se odlo\xc4\x8dita izkoristiti prizadetega de\xc4\x8dka in za\xc4\x8dneta pripravljati razstavo. Peter si povsem prilasti njegove slike, poimenuje njegovo prvo sliko \xc4\x8cisti vrelec ljubezni in jo nameni Idi. Marino kmalu umre.\n_START_SECTION_\n\xc4\x8cas dogajanja\n_START_PARAGRAPH_\n\xc5\xa0tirje letni \xc4\x8dasi leta 2002, zadnji prizor leta 2043.'